神威·太湖之光

神威·太湖之光係由中國國家並行計算機工程技術研究中心研制嘅超級電腦，2016年6月20號喺LINPACK中以93PFLOPS嘅測試結果超越咗天河2號，成爲世界上最快嘅超級電腦，直到2018年6月8號俾美國嘅超級電腦Summit超越。「太湖之光」嘅命名，源自無錫旁邊嘅太湖。目前神威·太湖之光部署喺江蘇省無錫市嘅國家超級計算無錫中心，由清華大學負責運營。

神威·太湖之光都係中國大陸首度自行設計唔使用英特爾等美國公司嘅核心產品而登上TOP500第一名寶座嘅超級電腦。呢個機組被認為係中國政府面對美國政府限制英特爾、輝達等廠商對華出售運算裝置嘅正面回應，核心組件都由中國自主設計並喺中國生產。

超級電腦